open-index/open-wikipedia-markdown huggingface dataset:
Ζουάν Φουστέρ

Ο **Ζουάν Φουστέρ** (Joan Fuster i Ortells*, *Σουέκα, Βαλενθιανική Κοινότητα, 23 Νοεμβρίου 1922 - 21 Ιουνίου 1992) ήταν βαλενθιανός συγγραφέας, εκφραστής του βαλενθιανικού εθνικισμού και του πανκαταλανισμού βάση των οποίων αποτέλεσε το πιο γνωστό του έργο, *Nosaltres, el valencians* ('Εμείς οι Βαλενθιανοί'). Στο ίδιο έργο αναφέρεται και η ιδέα της ενότητας των καταλανόφωνων χωρών (*Països Catalans*). Θεωρείται ο σημαντικότερος δοκιμιογράφος στα καταλανικά του 20ού αιώνα.

## Βιογραφία
Ο Ζουάν Φουστέ μεγάλωσε στα πλαίσια μιας επαρχιακής, συντηρητικής οικογένειας της Βαλενθιανικής Κοινότητας. Σπούδασε Νομική στο Πανεπιστήμιο της Βαλένθια μεταξύ 1943 και 1947, εποχή κατά την οποία δημοσίευσε τα πρώτα του άρθρα. Παράλληλα, και μέσω της επαφής του με τον βαλενθιανό εθνικιστή ποιητή, Σαβιέρ Κασπ, μετακινήθηκε ιδεολογικά από τον βαλενθιανικό τοπικισμό στον βαλενθιανικό εθνικισμό. Τότε έκδοσε και τα πρώτα του βιβλία, συλλογές ποιημάτων υπαρξιακού χαρακτήρα σχετικές με την ιστορική πραγματικότητα της εποχής. Τη δεκαετία του 1950 ξεκίνησε την πορεία του ως δοκιμιογράφος και ήρθε σε επαφή με τους καταλανικούς κύκλους (π.χ. Κάρλες Ρίβα), τόσο στην Καταλονία όσο και με τους εξόριστους στο Μεξικό.

Το 1960 θα είναι η εποχή που θα εκφράσει τη θέση του περί ενότητας των καταλανόφωνων περιοχών και θα προκαλέσει διχασμό στους βαλενθιανικούς κύκλους, που από εκείνη την περίοδο θα διαχωριστούν σε πανκαταλανιστές και βαλενθιανιστές. Πηγή αυτής της διαμάχης περί της ταυτότητας της «Βαλενθιανικής Χώρας» υπήρξε μια σειρά από δημοσιεύσεις του περί της ενότητας των καταλανόφωνων χωρών, και το βιβλίο του, *Nosaltres, el valencians. *

Στη συνέχεια δημοσίευσε πλήθος κειμένων που πιάνουν μια ευρεία γκάμα ειδών και ενδιαφερόντων (όπως το βιβλίο του για τον τραγουδοποιό Ραϊμόν και οι μελέτες του για την ποίηση του Σαλβαδό Εσπρίου και την πρόζα του Ζοζέπ Πλα) που κατέληξαν στην τίμησή του με το Τιμητικό Βραβείο των Καταλανικών Γραμμάτων το 1975. Δέχθηκε δύο φορές επίθεση στο σπίτι του λόγω των καταλανιστικών του θέσεων, χωρίς ωστόσο να υποφέρει ζημιές. Προς το τέλος της ζωής του τιμήθηκε από τη Ζενεραλιτάτ της Καταλονίας και το Πανεπιστήμιο της Βαρκελώνης και εργάστηκε ως ακαδημαϊκός στο Πανεπιστήμιο της Βαλένθια. Υπήρξε επίσης μέλος του Ινστιτούτου Καταλανικών Σπουδών.

## Παραπομπές


## Βιβλιογραφία
* Alberola, Miquel; Martí, Vicent. *Fuster sabàtic*.  Altea: Aigua de Mar, 1994.
* Archilés i Cardona, Ferran. *Una singularitat amarga, Joan Fuster i el relat de la identitat valenciana*.  Catarroja: afers, 2012
* Llorís, Manuel: *Aproximación a Joan Fuster,* Almudín, 1979.

## Εξωτερικοί σύνδεσμοι

* Ο Ζουάν Φουστέ στο Σύλλογο Συγγραφέα στα Καταλανικά

Κατηγορία:Ισπανοί δοκιμιογράφοι
Κατηγορία:Ισπανοί συγγραφείς στα καταλανικά
Δημήτριος ο Βυζάντιος (φιλόσοφος)

Ο **Δημήτριος ο Βυζάντιος** ήταν περιπατητικός φιλόσοφος του 1ου αιώνα π.Χ.

Έγραψε ένα έργο *Περί ποιημάτων* (ή *Περί ποιητών*), από το οποίο διασώθηκαν μερικά μόνο αποσπάσματα στους Δειπνοσοφιστές του Αθηναίου (στα βιβλία *X, XII* και *XIV*).

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Κατηγορία:Αρχαίοι Βυζάντιοι
Γυναικεία ενδυμασία Κύμης

Η **γυναικεία ενδυμασία της [[Κύμη]]ς** φορέθηκε στην Κύμη Ευβοίας και στην ευρύτερη περιοχή τον 18ο αιώνα. 

Υπάρχει η επίσημη ή του γάμου (που τη φορούσαν σε γιορτές, σε γάμο ή αρραβώνα) και η καθημερινή, που είναι σχεδόν μαύρη. Στο Πελοποννησιακό Λαογραφικό Ίδρυμα υπάρχει και μια σπάνια εκδοχή της νυφικής φορεσιάς με ιδιαίτερα χαρακτηριστικά.

Απαρτίζεται από τα εξής κομμάτια:
* Πολύπτυχη φούστα ραμμένη σε μπούστο, ανοιχτό μπροστά και χωρίς μανίκι. Για την επίσημη φορεσιά χρησιμοποιούνταν μεταξωτό ύφασμα που σουρωνόταν γύρω από τη μέση με κλωστή. Στην καθημερινή φορεσιά, που αποτελούνταν από πλισέ φουστάνι, ντούλα*,* χρησιμοποιούνταν υφάσματα χαμηλότερης ποιότητας.
* Το *καμιζόλι *ή *γιαλαμπί*, κοντό ζακέτο, που φτιαχνόταν στην Κύμη με πολύ φαρδιά μανίκια, φοριόταν με την επίσημη φορεσιά και χρησιμοποιείτο βελούδο (από την Κωνσταντινούπολη ή τη Μασσαλία) σε χρώμα μαύρο, γκρενά, σκούρο πράσινο μελιτζανί, ανοιχτό καφέ και ήταν χρυσοκέντητο.
* Η *πόλκα*, ήταν το αντίστοιχο ένδυμα με το καμιζόλι αλλά ήταν για καθημερινή χρήση.
* Το *πουκάμισο*.
* Ο *τσούκλος*, το επίσημο κάλυμμα της κεφαλής, είδος στεφάνης κυλινδρικής.
* Η *μπόλια*, *τσεμπέρι* μεγάλου μεγέθους, τυλιγμένο στο λαιμό ή δεμένο μπροστά.
* *Ζώνη*, στην επίσημη φορεσιά.

## Πηγές
* Εφημερίδα *Καθημερινή*, ένθετο «Επτά Ημέρες», 14 Μαΐου 2000
* Ιωάννα Παπαντωνίου, Πελοποννησιακό Λαογραφικό Ίδρυμα (Ναύπλιο): *Ελληνικές Τοπικές Ενδυμασίες*, 1996, σελ. 34-35.

Γυναικεία ενδυμ
Κατηγορία:Ελληνικές φορεσιές
Καπιτσάλι

Το **καπιτσάλι ** ή **καπ(ι)τσέλι** είναι μια υποσιαγώνια λουρίδα που χρησιμοποιείται ως εξάρτημα που συγκρατεί τον κεφαλόδεσμο σε αρκετές τοπικές φορεσιές της Ελλάδας, όπως αυτές της Αττικής, της Ελευσίνας, της Σκοπέλου και της Κύμης Ευβοίας. Κατασκευάζεται από ύφασμα, δέρμα ή μέταλλο και αρκετά συχνά είναι χρυσοκέντητο με χρυσές πούλιες. Λόγω του πλούσιου κεντήματός του συχνά χαρακτηρίζεται υποσιαγώνιο κόσμημα  ενώ στη Σκόπελο, αναφέρεται και ως χρυσοκαπιτσέλι.

Ο όρος συναντάται και στο πολεμικό ναυτικό, όπου περιγράφει τη μαύρη ταινία που συγκρατεί το καπέλο των ναυτών. Η συγκεκριμένη ταινία ξεκινάει από το εσωτερικό του πηλήκιου, συνεχίζει περνώντας από το πηγούνι και καταλήγει στην άλλη πλευρά.

## Παραπομπές


## Πηγές
* Ιωάννα Παπαντωνίου, *Ελληνικές τοπικές ενδυμασίες*, Πελοποννησιακό Λαογραφικό Ίδρυμα, 1996.
* εφημερίδα Καθημερινή , Επτά Ημέρες, 14 Μαΐου 2000.

Κατηγορία:Ελληνικές φορεσιές
Κατηγορία:Σκόπελος
Γυναικεία τοπική ενδυμασία Σπετσών

[αριστερά|μικρογραφία|250x250px|Φορεσιά Σπετσών. Αρχές 20ού αιώνα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
[μικρογραφία|250x250px|Φορεσιά Σπετσών. Αρχές 20ού αιώνα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η γυναικεία φορεσιά των Σπετσών  και γενικότερα της Ερμιονίδας αποτελείται από το ζιπούνι από ευρωπαϊκή ή ανατολική στόφα. Παλιότερα είχε ένα πράσινο πολύπτυχο φουστάνι με βυσσινί ποδόγυρο, που αργότερα αντικαθίσταται από ένα φόρεμα εποχής. Το καθημερινό ή γιορτινό κεντητό ή άλλο μαντήλι, τις "πιέτες" ή το "τσεμπέρι" , διευθετείται με προσοχή στο κεφάλι και συγκρατείται με ειδικού τύπου καρφίτσες, όπως η "μάρκα", το "κοφινάκι", το "χεράκι". Διατηρείται για αρκετό καιρό, όμως καταργείται, όπως και το ζιπούνι που αντικαθίσταται από το ζιπούνι της φορεσιάς της "Αμαλίας". Από τον ζωγράφο Peter von Hess (1792-1871) απεικονίζεται η θρυλική μορφή της Ελληνικής επανάστασης, η Σπετσιώτισσα Λασκαρίνα Μπουμπουλίνα με τη φορεσιά των Σπετσών.

## Πηγές
Αχνάρια μεγαλοπρέπειας. Μια νέα ματιά στην παράδοση της ελληνικής γυναικείας φορεσιάς. Η έκδοση συνόδευε την έκθεση που παρουσιάστηκε για πρώτη φορά στο Ελληνικό Κέντρο Λονδίνου (4 Φεβρουαρίου-2 Μαρτίου 2014), επανασχεδιάστηκε για τον Ελληνικό Κόσμο στην Αθήνα (Ιούλιος-Σεπτέμβριος 2014), ενώ τελευταίος σταθμός ήταν το Λεβέντειο Δημοτικό Μουσείο στη Λευκωσία (Οκτώβριος 2014-Ιανουάριος του 2015) και ήταν αφιερωμένη στη μνήμη της Κούλας Λαιμού.

## Παραπομπές


Κατηγορία:Ελληνικές φορεσιές
Κατηγορία:Σπέτσες
Ευκαρπία Κιλκίς

Η **Ευκαρπία** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Η Ευκαρπία βρίσκεται δυτικά του ποταμού Σπανού (παραπόταμος του Γαλλικού) σε υψόμετρο 280 μέτρα. Ανήκει διοικητικά στην Δημοτική Ενότητα Κρουσσών του Δήμου Κιλκίς στην Περιφέρεια Κεντρικής Μακεδονίας. Με το Πρόγραμμα Καλλικράτης ανήκε στον Δήμο Κρουσσών.της Κεντρικής Μακεδονίας στην Περιφερειακή Ενότητα Κιλκίς.

Βρίσκεται 8 χιλιόμετρα βόρεια της πόλης του Κιλκίς και απέχει 58 χιλιόμετρα από την Θεσσαλονίκη. Ο πληθυσμός του χωριού ανέρχεται στους 514 κατοίκους. Οι κάτοικοι του χωριού ασχολούνται με την γεωργία και την κτηνοτροφία.

Η παλαιότερη ονομασία του ήταν **Γραμμάτινα** ή **Γραμμάταινα** ή **Γραμματίνα** και μετονομάστηκε το 1927.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ντούλα

Η **ντούλα** ήταν ένδυμα παλαιότερων εποχών, πολύπτυχη φούστα ραμμένη σε ένα μπούστο. Ουσιαστικά έμοιαζε με αμάνικο φουστάνι.

Η λέξη «ντούλα» πιθανόν έχει γαλλική προέλευση. Παράγεται από τη λέξη *onde*-κύμα, *ondulation*-κυματισμός και σημαίνει «κυματοειδής φούστα». Για τη ραφή της χρησιμοποιούσαν χασέ αμερικάνικο, γομαρισμένο και γυαλωμένο. Πρώτα την έραβαν και κατόπιν  την πήγαιναν στον βαφέα. Χρειαζόταν πολύ ύφασμα για κάθε ντούλα. Για τον λόγο αυτό τις έλεγαν «οχτάφυλλα φουστάνια».  

## Παραπομπές


## Πηγές
* Εφημερίδα Καθημερινή, *Επτά Ημέρες*, 14 Μαΐου 2000

Κατηγορία:Ένδυση
Εθνική Μαυρίκιου (καλαθοσφαίριση γυναικών)

Η **εθνική ομάδα καλαθοσφαίρισης γυναικών του Μαυρίκιου** αντιπροσωπεύει τον Μαυρίκιο στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Μαυρίκιου (*Mauritius Basketball Federation*).

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας του Μαρίκιου σε Αφρικανικά Πρωταθλήματα (Afrobasket):


## Δείτε επίσης
* Εθνική Μαυρίκιου (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Mauritius, ιστορικό ανά έτος στον επίσημο ιστότοπο των αρχείων της FIBA. 
* Mauritius Basketball Federation, επίσημος ιστότοπος. 

 

Μαυρικιος
Γυναικων
Πι Ραμεσέ

μικρογραφία|Βάθρο από άγαλμα στην Πι Ραμεσέ
Η **Πι Ραμεσέ** ή **Πι Ραμές** (*αρχαία αιγυπτιακά : Pi-Ramesses Aa-nakhtu, μτφ : το σπίτι του Ραμσή, μεγάλη η νίκη*), ήταν αρχαία πόλη της Αιγύπτου στην Κάτω Αίγυπτο που χτίστηκε αποκλειστικά σαν η νέα πρωτεύουσα κατά την δέκατη ένατη δυναστεία της Αιγύπτου από τον Φαραώ Ραμσή Β΄ (1279-1213 π.Χ.). Βρίσκεται κοντά στη σημερινή Καντίρ και στην αρχαία Άβαρις. Η πόλη είχε προηγουμένως υπηρετήσει ως θερινό ανάκτορο υπό τον Σέτι Α΄ (1290-1279 π.Χ.).

## Ιστορία
Ο Ραμσής Β΄ γεννήθηκε και μεγάλωσε στην περιοχή κάτι που μπορεί να έπαιξε ρόλο στην τοποθεσία που κατασκεύασε την πόλη κι μετέφερε την πρωτεύουσα. Ίσως επέλεξε την περιοχή και για γεωπολιτικούς λόγους, βρίσκεται κοντά στα σύνορα με την Αυτοκρατορία των Χεταίων και θα μπορούσε να αντιμετωπίσει μια επιδρομή ποιο γρήγορα με στρατεύματα που στάθμευαν στην πόλη.

Η πόλη χτίστηκε στις όχθες του Νείλου και του κλάδου του Πηλούσιου, κι έφτασε τους 300,000 κατοίκους. Άκμασε σχεδόν έναν αιώνα μετά τον θάνατο του Ραμσή. Κατά τη διάρκεια της 20ης δυναστείας η πόλη έχασε τη σημασία της και σταδιακά εγκαταλείφθηκε. 

Η Πι Ραμεσέ αναφέρεται και στο βιβλίο της εξόδου σαν **Ραμεσή** όπου αναφέρει ότι χρησιμοποιήθηκαν και Εβραίοι στην κατασκευή της. Από την πόλη αυτή οι Εβραίοι αναχώρησαν από την Αίγυπτο προς το σημερινό Ισραήλ. Σύγχρονη εκδοχή δίνει σαν την πόλη Ραμεσή όχι την Πι Ραμεσέ αλλά την Πειθώ αφού η Πι Ραμεσέ είχε εγκαταλειφθεί τότε εκτός κι αν διατηρούνταν κάποιο φρούριο στα ερείπια της.

Η 21η δυναστεία μετέφερε την πρωτεύουσα της Αιγύπτου στην Τανίς και η πόλη σχεδόν εγκαταλείφθηκε αποτελώντας λατομείο για έτοιμα μνημεία. Σαν πόλη συνεχίζεται να αναφέρεται σε κατάλογους έως την 22α δυναστεία. 

## Ανασκαφές
Το 1884 ο Πέτριε Φλίντερς ξεκίνησε ανασκαφές στην Τάνις όπου συνεχίστηκαν το 1930 από τον Πιέρ Μοντιέτ. Οι αρχαιολόγοι ανακάλυψαν ότι πολλά ευρήματα δεν ανήκαν στην πόλη αλλά είχαν μεταφερθεί εκεί από την Πι Ραμεσέ. Στη δεκαετία του 1960 ο Μάνφρεντ Μπίετακ εντόπισε τη θέση της πόλης και ξεκίνησε ανασκαφές. Παρά το γεγονός ότι δεν υπήρχαν ίχνη οποιασδήποτε προηγούμενης κατοίκησης ορατά στην επιφάνεια, οι ανακαλύψεις σύντομα εντόπισαν την πρωτεύουσα των Υκσώς Άβαρις. Η σύγχρονη Καντίρ αναγνωρίστηκε ως περιοχή της πρωτεύουσας του Ραμσή.

Ο αρχαιολογικός χώρος σήμερα βρίσκεται περίπου 30 χιλιόμετρα νότια της αρχαίας Τανίς και την Άβαρις, και περίπου 2 χλμ νότια του χωριού Καντίρ.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Κατηγορία:Πρωτεύουσες της Αιγύπτου
Τεχνικός βιβλιοθήκης

**Τεχνικός βιβλιοθήκης** (Library technician ή και Library assistant) είναι ένας ειδικευμένος σχετικά με τις βιβλιοθήκες και τα συστήματα πληροφόρησης τους και είναι εκπαιδευμένος να εκτελεί της λειτουργίες των βιβλιοθηκών και βοηθά τους βιβλιοθηκονόμους με την προετοιμασία  και οργάνωση των πληροφοριών. Η ευρεία χρήση των ηλεκτρονικών συστημάτων αποθήκευσης και ανάκτησης πληροφοριών έχει οδηγήσει στη βιβλιοθήκη βοηθητικού τεχνικού προσωπικού στο χειρισμό των τεχνικών (όπως καταλογογράφηση) που κάποτε  εκτελούνταν αποκλειστικά από τους βιβλιοθηκονόμους. Ειδικά σε μικρές βιβλιοθήκες ένας "Library assistant" μπορεί να είναι το μόνο πρόσωπο (ή ένα από τα λίγα) στο προσωπικό της βιβλιοθήκης. Σε μεγαλύτερες βιβλιοθήκες, μπορούν να βοηθήσουν την εκτέλεση ορισμένων τμημάτων και την εποπτεία της βιβλιοθήκης υπάλληλοι, βοηθοί, και εθελοντές. Επειδή οι βιβλιοθήκες χρησιμοποιούν όλο και περισσότερο τις νέες τεχνολογίες (όπως αυτοματοποιημένες βάσεις δεδομένων, CD-ROM, το Διαδίκτυο και εικονικές βιβλιοθήκες), ο ρόλος του τεχνικού βιβλιοθήκη αναπτύσσεται και εξελίσσεται ανάλογα.

Οι Τεχνικοί Βιβλιοθήκης διαφέρουν από τους βιβλιοθηκονόμους όσον αφορά την εκπαίδευση και τα κύρια καθήκοντά. Οι Τεχνικοί Βιβλιοθήκης συνήθως απαιτούν ένα δίπλωμα, ή, στην καλύτερη περίπτωση, έναν  συγγενή βαθμό στην τεχνολογία της βιβλιοθήκης από μια κοινότητα κολέγιο ή άλλο παρόμοιο ίδρυμα, ενώ οι βιβλιοθηκονόμοι απαιτούν ένα μεταπτυχιακό στην επιστήμη της βιβλιοθήκης από αναγνωρισμένο πανεπιστήμιο με βάση το Graduate School τών βιβλιοθηκών και πληροφορικής.

Κατηγορία:Βιβλιοθηκονομία
Δεσποινίς Πελαγία

Η **δεσποινίς Πελαγία** είναι λογοτεχνικό βιβλίο του Γ. Ξανθούλη με θέμα τη ζωή μιας μεσήλικης  γυναίκας, της Πελαγίας.

## Πλοκή
Η δεσποινίς Πελαγία, η οποία έχει ένα πρόβλημα αναπηρίας εκ γενετής, εργάζεται σε μία βιομηχανία, σκληρά και με αφοσίωση, χωρίς κοινωνική και προσωπική ζωή.

Οι κοντινοί συγγενείς της είναι τα αδέλφια της και οι οικογένειές τους. Οι σχέσεις της Πελαγίας μαζί τους είναι αδιάφορες και χωρίς νόημα. Η ζωή, οι προτεραιότητες και ο τρόπος σκέψης της Πελαγίας αλλάζουν όταν απρόοπτα γεγονότα συμβαίνουν: κερδίζει το λαχείο, κληρονομεί περιουσία και γνωρίζει νέους ανθρώπους.

### Παρελθόν
Η Πελαγία αντικατέστησε τη μητέρα της στην ανατροφή των κατά δέκα χρόνια μικρότερων αδελφών της. Διέκοψε τις σπουδές της για να βοηθήσει την οικογένεια της. Παράτησε τον εαυτό της, σκλήρυνε, αποδέχτηκε την μοναξιά και τον φόβο σε μια Αθήνα που ο συγγραφέας περιγράφει ως αλλοτριωμένη και σκοτεινή.

### Παρόν
Η ανατροπή έρχεται στην ζωή της μετά από αναπάντεχα χρήματα τα οποία της δίνουν την δυνατότητα να προσπαθήσει να αλλάξει το παρόν της και το μέλλον της. Η επιλογή της καθορίζεται από το παρελθόν της και την εμπειρία του παρόντος που βιώνει.

Εκδόσεις «Τόπος», 2010, ISBN 978-960-6863-98-1.

## Πηγές
*
*
*

Κατηγορία:Ελληνικά μυθιστορήματα
Moulinex

Η **Moulinex** είναι μια γαλλική εταιρία μικρών οικιακών συσκευών για την κουζίνα. Ιδρύθηκε το 1937 από τον *Jean Mantelet*. Το 1951, η εταιρεία επεκτείνει τη γραμμή της σε χειροκίνητα εργαλεία για να συμπεριλάβει καρυοθραύστες, μύλους πιπεριού, και άλλες συσκευές. Το 1969 η Moulinex ήταν εισηγμένη στο γαλλικό χρηματιστήριο. Το 1991 πέθανε ο *Jean Mantelet*. Το 2000 η εταιρία συγχωνεύεται με την **El.Fi**, ιταλική εταιρία στην οποία ανήκε η γερμανική εταιρία **Brandt**. Το 2001 γίνεται η πτώχευση της εταιρίας.

Κατηγορία:Επιχειρήσεις της Γαλλίας
Αρχηγός της Κυβερνήσεως της Τυνησίας

Ο **αρχηγός κυβέρνησης της [[Τυνησία]]ς** ονομαζόταν μέχρι την Επανάσταση του 2011, **Πρωθυπουργός**. Πρώτος πρωθυπουργός διετέλεσε ο Μουσταφά Ντιγκιζλί το 1922.

## Διατελέσαντες αρχηγοί κυβερνήσεως της Τυνησίας
Από το 19ο αιώνα ως σήμερα, αρχηγοί κυβερνήσεως της Τυνησίας έχουν διατελέσει οι:

## Παραπομπές


*
τυνησια
Τενζίν Γκιάτσο

Ο **Τεντζίν Γκιάτσο**, κατά τους Λαμαϊστές *Αυτού Αγιότητα*, είναι ο 14ος Δαλάι Λάμα. Η ολοκληρωμένη θρησκευτική του ονομασία είναι **Τζαμπέλ Νγκαγουάνγκ Λομπσάνγκ Γεσέ Τενζίν Γκιάτσο**. Πρόκειται για τον μακροβιότερο στη συγκεκριμένη θέση. Οι Δαλάι Λάμα είναι οι μοναχοί επικεφαλής της σχολής Γκελούγκ, της νεότερης από τις σχολές του Θιβετιανού Βουδισμού. Κέρδισε το Βραβείο Νόμπελ Ειρήνης το 1989, και είναι επίσης γνωστός για τη διά βίου υπεράσπιση του για τους Θιβετιανούς μέσα και έξω από το Θιβέτ.

Ο Δαλάι Λάμα γεννήθηκε στις 6 Ιουλίου του 1935 στο Τάκτσερ του Κινγκάι (γνωστό στους Θιβετιανούς ως Άμντο), με την ονομασία **Λάμο Θοντάπ** και επιλέχθηκε ως διάδοχος του 13ου Δαλάι Λάμα Θουμπτέν Γκιάτσο δύο χρόνια αργότερα, αν και αναγνωρίστηκε επισήμως ως 14ος Δαλάι Λάμα στις 17 Νοεμβρίου του 1950, σε ηλικία 15 ετών. Η κυβέρνηση της σχολής Γκελούγκ διοικεί μια περιοχή που αντιστοιχεί χονδρικά στην Αυτόνομη Περιοχή του Θιβέτ στην οποία η Λαϊκή Δημοκρατία της Κίνας θέλει να διεκδικήσει τον κεντρικό έλεγχο. Υπάρχει μια διαφωνία για το αν οι αντίστοιχες κυβερνήσεις κατέληξαν σε συμφωνία για μια κοινή κινεζο-θιβετιανή διοίκηση.

Κατά τη διάρκεια της εξέγερσης του Θιβέτ το 1959, ο Δαλάι Λάμα κατέφυγε στην Ινδία, όπου κατήγγειλε τη Λαϊκή Δημοκρατία και ίδρυσε τη μη κυβερνητική Κεντρική Διοίκηση του Θιβέτ. Έχει ταξιδέψει σε όλο τον κόσμο, υποστηρίζοντας την ανάγκη για την ευημερία των Θιβετιανών, διδάσκοντας Θιβετιανό Βουδισμό και μιλώντας για τη σημασία της συμπόνιας ως πηγής για μια ευτυχισμένη ζωή. Σε όλο τον κόσμο, τα θεσμικά όργανα αντιμετωπίζουν πίεση από την Κίνα, ούτως ώστε να μην είναι αποδεκτός. Έχει μιλήσει για το περιβάλλον, την οικονομία, τα δικαιώματα των γυναικών, τη μη-βία, το διαθρησκειακό διάλογο, τη φυσική, την αστρονομία, την αναπαραγωγική υγεία και τη σεξουαλικότητα, μαζί με διάφορα θέματα σχετικά με τη Μαχαγιάνα και η Βατζραγιάνα.

## Παραπομπές


## Εξωτερικοί σύνδεσμοι

* 
* Βιβλιονέτ, 14ος Δαλάι Λάμα, Τενζίν Γκιάτσο.

Κατηγορία:Δαλάι Λάμα
Κατηγορία:Αποδέκτες του Τάγματος του Χαμόγελου
Κατηγορία:Βραβευμένοι με Νόμπελ Ειρήνης
Ετουάλ Καρούζ ΦΚ

Η **Ετουάλ Καρούζ ΦΚ** είναι ελβετική ποδοσφαιρική ομάδα από την πόλη Καρούζ. Ιδρύθηκε το 1904. Συμμετέχει στην 
1. Liga Promotion. Έχει συμμετάσχει στην ανώτατη κατηγορία της χώρας τις περιόδους 1923-1933, 1934-1935, 1977-1978 και 1997-1998. Έδρα της ομάδας είναι το Stade de la Fontenette χωρητικότητας 7200 θεατών.

## Παραπομπές


## Εξωτερικοί σύνδεσμοι
* 
* Official website  

Κατηγορία:Ποδοσφαιρικές ομάδες Ελβετίας
Κατηγορία:Ιδρύσεις ποδοσφαιρικών ομάδων το 1904
ΦΚ Βέτινγκεν 93

Η **ΦΚ Βέτινγκεν** είναι ελβετική ομάδα με έδρα το Βέτινγκεν. Ιδρύθηκε το 1931 ως *ΦΚ Βέτινγκεν*. Το 1993 χρεοκόπησε και επανιδρύθηκε σαν *ΦΚ Βέτινγκεν 93*. Συμμετέχει στην Swiss 2nd Liga. Έδρα της ομάδας είναι το 
Stadion Altenburg χωρητικότητας 10000 θεατών. Συμμετείχε στο Πρωτάθλημα Ελβετίας για πρώτη φορά την περίοδο 1969-70, από την περίοδο 1982-83 έως την περίοδο 1986-87 και από την περίοδο 1998-89 έως την περίοδο 1991-92.

Την περίοδο 1998-89 τερμάτησε στην 4η θέση και συμμετείχε στο Κύπελλο ΟΥΕΦΑ 1989-1990. Επίσης συμμετείχε στο Κύπελλο Ιντερτότο 1984 και Κύπελλο Ιντερτότο 1989.

## Ευρωπαϊκή πορεία

## Παραπομπές


## Εξωτερικοί σύνδεσμοι
*Επίσημη ιστοσελίδα 
*Soccerway profile 
*Football.Ch profile   

Κατηγορία:Ποδοσφαιρικές ομάδες Ελβετίας
Κατηγορία:Ιδρύσεις ποδοσφαιρικών ομάδων το 1931
Κατηγορία:Ιδρύσεις ποδοσφαιρικών ομάδων το 1993
Θιβετιανός Βουδισμός

Ο **Θιβετιανός Βουδισμός** ή **Λαμαϊσμός** είναι το σώμα του βουδιστικού θρησκευτικού δόγματος και χαρακτηριστικό του Θιβέτ, της Μογγολίας, της Τούβα, του Μπουτάν, της Καλμίκια και ορισμένων περιοχών των Ιμαλαΐων, συμπεριλαμβανομένου του βόρειου Νεπάλ και της Ινδίας (ιδιαίτερα σε Αρουνάτσαλ Πραντές, Λαντάκ, Νταραμσάλα, συνοικία Λάουλ, Πραντές των Ιμαλαϊων και Σικίμ). Είναι η επίσημη θρησκεία του κράτους του Μπουτάν. Ασκείται επίσης στη Μογγολία και σε τμήματα της Ρωσίας (Καλμίκια, Μπουργιατία, και Τούβα) και της βορειοανατολικής Κίνας. Τα θρησκευτικά κείμενα και τα σχόλια που περιέχονται στον κανόνα των Θιβέτιανών Βουδιστών, αποτελούν για το Θιβέτ μια πνευματική γλώσσα των περιοχών αυτών.

Η διασπορά του Θιβέτ έχει εξαπλώσει το Θιβετιανό Βουδισμό σε πολλές δυτικές χώρες, όπου η παράδοση έχει αποκτήσει δημοτικότητα. Μεταξύ των εξέχοντων εκφραστών του είναι ο 14ος Δαλάι Λάμα του Θιβέτ. Ο αριθμός των οπαδών του υπολογίζεται να είναι μεταξύ δέκα και είκοσι εκατομμυρίων.

## Παραπομπές


## Εξωτερικοί σύνδεσμοι
* 

Κατηγορία:Βουδισμός
Κατηγορία:Θρησκεία στο Θιβέτ
Πειθώ

Η **Πειθώ** (*[[εβραϊκά]] : פתם *) ή **Ηρώ** ή **Ηρώων πόλις** (*[[αρχαία ελληνικά]] : Ἡρώων πόλις ή Ἡρώ *) στα αρχαία αιγυπτιακά **Pi-ʔAtōm** (*σπίτι του [[Ατούμ]]*), ήταν αρχαία πόλη της Αιγύπτου. Υπάρχουν πολλαπλές αναφορές σε αρχαία βιβλία ή κείμενα στα αρχαία ελληνικά, ρωμαϊκά και εβραϊκά για την πόλη.  Η ακριβής τοποθεσία της πόλης παραμένει αβέβαιη, πολλοί ερευνητές προσδιόρισαν ως θέση της τον σημερινό αρχαιολογικό χώρο της Τελ ελ Μασκούτα.

## Ιστορία
Η Πειθώ είναι μία από τις βιβλικές πόλεις που αναφέρονται στην Έξοδο και σύμφωνα με αυτή χτίστηκε από Εβραίους και ήταν οχυρωμένη. Κατά την ελληνορωμαϊκή περίοδο μαθαίνουμε ότι βρισκόταν στα ανατολικά του Δέλτα του Νείλου και στο κανάλι που ένωνε τον Νείλο με την Ερυθρά Θάλασσα. Με την ονομασία Ηρώ ή Ηρώων πόλις ήταν σημαντικό εμπορικό κέντρο και ήταν η πρωτεύουσα της 8ης νομής της Κάτω Αιγύπτου. Ο κόλπος του Σουέζ λεγόταν από την πόλη Ηρωωπολίτης κόλπος.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Χάρτινα φορέματα

Τα **χάρτινα φορέματα** έκαναν την πρώτη εμφάνιση τους τον Μάρτιο του 1966. Η εισαγωγή τους στην αγορά  έγινε από την εταιρία *Scott* ως διαφημιστικό τέχνασμα για την προώθηση μιας νέας σειράς από χαρτοπετσέτες, χαρτιά υγείας και κουζίνας, που ονομάστηκε "ζωηρόχρωμες εκρήξεις".

Όταν ο καταναλωτής αγόραζε κάποιο προϊόν, έπαιρνε και ένα κουπόνι και πληρώνοντας 1 δολάριο και 25 σεντς μπορούσε να αγοράσει ένα χάρτινο φόρεμα μέσω ταχυδρομείου. Το φόρεμα κυκλοφόρησε σε ένα πατρόν, δύο τύπους εμπριμέ και 4 μεγέθη. Το όνομα του, "Paper Caper". Έως τον Αύγουστο η *Scott* είχε αποστείλει 500.000 παραγγελίες.

Στην πραγματικότητα τα ρούχα δεν ήταν χάρτινα αλλά φτιαγμένα από Dura-Wave, πατέντα της εταιρίας το 1958. Κυτταρίνη με πλέγμα από ρεγιόν, όχι φυσικά υφασμένος αλλά με μια διαδικασία συμπίεσης παρόμοια με της τσόχας.

Το κόστος εξαιρετικά χαμηλό, και άλλοι επιχειρηματίες μπήκαν στο παιχνίδι, τον Ιούνιο η εταιρία *Mars*  μπαίνει στην αγορά και ως τον Αύγουστο έχει στείλει 120.000 δικά της πρωτότυπα στα πολυκαταστήματα, έκαστο πωλούμενο έναντι 1,29 δολαρίων. Στην συνέχεια βγήκαν νέα σχέδια φόρμες με παντελόνι καμπάνα ένα παιδικό φόρεμα με φουσκωτό μανίκι, ανδρικά γιλέκα και ένα ρηχό φόρεμα από ασημόχαρτο από την μονωτική ύλη που χρησιμοποιούσαν στις στολές των αστροναυτών.

## Γκαλερί

Αρχείο:Mystic Eye Pop art paper dress by Harry Gordon, American, 1967.jpg|Χάρτινο φόρεμα με τυπωμένη ασπρόμαυρη φωτογραφία ματιού. Από τη συλλογή "Poster dress" του Harry Gordon. 1967. Συλλογή ΠΛΙ, Ναύπλιο
File:The Souper Dress, American paper dress, 1967.jpg|Χάρτινο φόρεμα Souper Dress, με τυπωμένη έγχρωμη κονσέρβα της σούπας Campbell's. 1967. Συλλογή ΠΛΙ, Ναύπλιο


## Πηγή

*«Χρααατς! Μόδα από χαρτί»,  ATOPOS,  Αθήνα, 2007, σελίδες 158 - 163

Κατηγορία:Ένδυση
Κατηγορία:Προϊόντα από χαρτί
Ανάλυση 4K

μικρογραφία|341x341εσ|Σύγκριση με άλλες αναλύσεις
Το **2160p** είναι ένα εναλλακτικό όνομα για το 4K UHD, μια ανάλυση που υποστηρίζεται από τα προϊόντα UHDTV και το οποίο προσφέρει τέσσερις φορές μεγαλύτερη ανάλυση σε σχέση με το 1080p. Ο αριθμός 2160 αντιπροσωπεύει μια ανάλυση οθόνης που έχει 2160 εικονοστοιχεία κατά μήκος της μικρότερης πλευράς. Η μόνη υψηλότερη ανάλυση σε τηλεόραση προς το παρόν είναι το 8K UHD.

## Επισκόπηση
Το 2160p ή 4K UHD έχει 3840×2160 pixels (8.3 megapixels σε αναλογία 16:9) και είναι μια από της δύο αναλύσεις της τηλεόρασης Ultra-high-definition μαζί με την ανάλυση 4096x2160p.

## Ιστορία
* Η Philips έχει κάνει μια 3DTV με ανάλυση 4K UHD.
* Το Nokia Lumia 930 τραβάει βίντεο 2160p στα 30fps.
* Το Nokia Lumia ICON τραβάει βίντεο 2160p στα 30fps.
* Το Nokia Lumia 1520 τραβάει βίντεο 2160p στα 30fps.
* Το Samsung Galaxy Note 3 (μόνο η έκδοση Snapdragon 800) τραβάει βίντεο 2160p στα 30fps.
* Το Samsung Galaxy S5 τραβάει βίντεο 2160p στα 30fps.
* Στις 12 Ιουνίου 2014, το FIFA World Cup 2014 έγινε η πρώτη ζωντανή μετάδοση που γυρίστηκε σε 4K UHD, χάρη στη συνεργασία της FIFA με τη Sony.

## Δείτε επίσης
* 4320p, 1080p, 1080i, 720p, 576p, 576i, 480p, 480i, 360p, 240p
* High-definition television (HDTV)

## Εξωτερικοί σύνδεσμοι
* Westinghouse introduces Quad HDTV set
* Eyes-on: Samsung's 82-inch QuadHD & 52-inch Ultra Slim LCDs

## Παραπομπές
# Henning, W (2006-09-11). "Bye-Bye 1080P – Hello 2160P?". Neoseeker. Retrieved 2009-10-16.
# MATTHEW BRAGA. "The Road to 2160p: How 4K UltraHD Will Get into Your Home". Tested. Retrieved February 12, 2014.
# Robert Silva. "8K Resolution - Definition and Explanation of 8K Video Resolution". About.com. Retrieved February 12, 2014.
# "Ultra High Definition Television: Threshold of a new age". ITU. 2012-05-24. Retrieved 2012-08-18.
# "Samsung Says Phooey to 1080p, Goes 4x Better with Quad HD".
# "Samsung Shows OLED and Quad-HD TVs at CES".
# "Beyond HD". Broadcast Engineering. 2010-11-01. Retrieved 2012-05-11.
# Fermoso, J (2008-10-01). "Gadget Lab Hardware News and Reviews Philips’ 3D HDTV Might Destroy Space-Time Continuum, Wallets". Condé Nast Digital. Retrieved 2010-03-15.
# "Toshiba Regza RZ1, world’s first glasses-free 3D TV with Quad FHD display". June 20, 2012.

Κατηγορία:Τηλεόραση υψηλής ευκρίνειας
Κατηγορία:Τεχνολογία ταινίας και βίντεο
4320p

Το **4320p** είναι ένα εναλλακτικό όνομα για το 8K UHD, μια ανάλυση που έχει προγραμματιστεί να κυκλοφορήσει σε μελλοντικά προϊόντα UHDTV. Ο αριθμός 4320 σημαίνει 4.320 γραμμές pixels στο κάθετο πλαίσιο της οθόνης. Η τεχνολογία αναπτύχθηκε το 2010, με το πρώτο μοντέλο να βγαίνει στην αγορά το 2012 με τα μοντέλα Sharp's 85" 8K LCD TV και Panasonic's 145" 8K Plasma Display.

## Επισκόπηση
Είναι 7680×4320 pixels (με 33,1 megapixels σε αναλογία 16:9) και έχει 16 φορές την ανάλυση μιας κανονικής τηλεόρασης 1080p HD και τέσσερις φορές μεγαλύτερη από τις τελευταίες 4k.

## Ιστορία
Το NHK έκανε δοκιμές με επιτυχία στην Super Hi-Vision 4320p HDTV.

## Συσκευές
### TVs/Monitors
Sharp's 85" 8K LCD TV, ανάλυσης 7680×4320 - International Consumer Electronics Show (CES) 2012

Panasonic's 145" 8K Plasma Display, ανάλυσης 7680×4320 - Internationale Funkausstellung Berlin (IFA) 2012

LG's 98" 8K LCD TV, ανάλυσης 7680×4320 - Internationale Funkausstellung Berlin (IFA) 2014

Samsung's 110" 8K 3D LCD TV, ανάλυσης 7680 × 4320 - International Consumer Electronics Show (CES) 2015
### Πρώτη κάμερα
Στις 6 Απριλίου του 2013, το Astro Design ανακοίνωσε την AH-4800, με δυνατότητα εγγραφής ανάλυσης 8Κ.
## Σύγκριση

## Δείτε επίσης
* 4320p, 2160p, 1080p, 1080i, 720p, 576p, 576i, 480p, 480i, 360p, 240p
* High-definition television (HDTV)

## Παραπομπές


Κατηγορία:Τηλεόραση υψηλής ευκρίνειας
Κατηγορία:Πρότυπα διαμόρφωσης εικόνας
Ευρωπαϊκή λογιστική μονάδα

Η **Ευρωπαϊκή Λογιστική Μονάδα** (**ΕΛΜ** ή **ECU** από τα αγγλικά **European currency unit**) αποτέλεσε από το 1979 μέχρι το 1998 την λογιστική μονάδα των Ευρωπαϊκών Κοινοτήτων (ΕΚ) αργότερα Ευρωπαϊκής Ένωσης (ΕΕ) και ήταν ο προπομπός του Ευρώ. Ο ISO-4217 κωδικός για την ΕΛΜ ήταν XEU. Η ονομασία ECU δεν ήταν μόνο η σύντμηση της αγγλικής ονομασίας European Currency Unit, αλλά παρέπεμπε και στο Écu,ένα παλιό γαλλικό κέρμα.Το σύμβολο του νομίσματος ₠ (διεθνές πρότυπο Unicode: U+20A0 EURO-CURRENCY SIGN)περιέχει ένα C και ένα E, που είναι τα αρχικά γράμματα των λέξεων Communauté Européenne (το γαλλικό για Ευρωπαϊκή Κοινότητα) Η ΕΛΜ αντικαταστάθηκε την 1 Ιανουαρίου 1999 σε μια σχέση ανταλλαγής 1:1 από το Ευρώ.     

Η αξία της Ευρωπαϊκής Νομισματικής Μονάδας καθορίστηκε από το λεγόμενο καλάθι νομισμάτων και υπολογίσθηκε  χρησιμοποιώντας ένα ακριβές ποσό των εθνικών νομισμάτων των κρατών μελών της ΕΕ. Το βάρος του κάθε νομίσματος στο καλάθι στηρίχθηκε σε διάφορα μακροοικονομικά κριτήρια, όπως το εθνικό μερίδιο του ακαθάριστου εθνικού προϊόντος της Ευρωπαϊκής Κοινότητας, και το μερίδιο του κάθε κράτους στο εσωτερικό εμπόριο της ΕΚ και η σημασία του εθνικού νομίσματος ως αποθεματικού νομίσματος. Το βάρος αυτό επανεξετάζεται κάθε πέντε έτη και αναπροσαρμόζεται εάν είναι απαραίτητο. Το άθροισμα των νομισμάτων στο καλάθι εξισώνονταν με την προϋπάρχουσα ευρωπαϊκή λογιστική μονάδα (ΕΛΜ), η οποία με τη σειρά είχε καθοριστεί με μια σταθερή ισοτιμία έναντι του δολαρίου στις αρχές του 1970. 

Η συναλλαγματική ισοτιμία της ΕΛΜ απέναντι σε ένα άλλο νόμισμα προέκυπτε από την ισοτιμία του αθροίσματος των νομισμάτων στο καλάθι πολλαπλασιαζόμενο με το ποσό του εκάστοτε νομίσματος στο καλάθι.

Τραπεζογραμμάτια σε ECU δεν υπήρχαν, παρά μόνο νομίσματα αναμνηστικών ειδικών εκδόσεων. Ωστόσο ορισμένα κράτη μέλη εξέδιδαν κρατικά ομόλογα και γραμμάτια σε ECU, τα οποία και διαπραγματεύονταν σε χρηματιστήρια και θα μπορούσαν να αγοραστούν από ιδιώτες. Επίσης ήταν δυνατοί Τραπεζικοί λογαριασμοί, όσο και τα εμβάσματα σε ECU για ιδιώτες, όμως δεν πρόσφερε κάθε εμπορική τράπεζα τα προϊόντα αυτά στους πελάτης της. Επίσης πωλούνταν ταξιδιωτικές επιταγές σε ECU.

## Ετυμολογία
Αν και το ακρωνύμιο **ECU** αποτελείται από αγγλικές λέξεις, το **écu** είναι επίσης το όνομα ενός αρχαίου γαλλικού νομίσματος. Αυτός ήταν ένας λόγος για τον οποίο επινοήθηκε ένα νέο όνομα για το διαδοχικό νόμισμά του, το ευρώ, το οποίο θεωρήθηκε ότι δεν ευνοούσε καμία γλώσσα.

## Αξία καθορισμένη από το καλάθι νομισμάτων

## Παραπομπές


Κατηγορία:Νομισματολογία
Κατηγορία:Χρηματοοικονομικά
Κατηγορία:Ευρωζώνη
Κατηγορία:Νομίσματα της Ευρώπης
Νίνουε

Το **Νίνουε** ή **Νίνγουε** (, ) είναι χιλιανή κοινότητα και πόλη στην επαρχία Νιούμπλε, περιοχή Μπίο Μπίο.

Σύμφωνα με την απογραφή του 2002 του Εθνικού Ινστιτούτου Στατιστικής, το Νίνουε εκτείνεται σε μια έκταση 401,2 χλμ² και έχει 5.738 κατοίκους.

Ως κοινότητα, το Νίνουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Χιλής
Κατηγορία:Κοινότητες της Χιλής
Άβαρις (αποσαφήνιση)

Με την ονομασία Άβαρις είναι γνωστά τα εξής πρόσωπα και τοποθεσίες :

* Άβαρις, μυθικό πρόσωπο
* Άβαρις Αιγύπτου, αρχαία πόλη της Αιγύπτου
Άκανθος Αιγύπτου

Η **Άκανθος** ( ή ) ήταν ελληνιστική αρχαία πόλη της Αιγύπτου. Βρισκόταν στη δυτική όχθη του Νείλου 120 στάδια νότια της Μέμφιδος. Ο αρχαιολογικός τόπος σήμερα βρίσκεται στο σύγχρονο χωριό της Ντασχούρ. 

Η πόλη διοικητικά ανήκε στη Μεμφίτικη νομή και στην Επτανομή. Στη πόλη υπήρχε ναός του Όσιρη. Πήρε το όνομά της από ένα ιερό άλσος του Απόλλωνα όπου φύτρωνε το φυτό άκανθος.

## Παραπομπές


Κατηγορία:Αρχαιολογικοί τόποι στην Αίγυπτο
Κατηγορία:Πόλεις της Αρχαίας Αιγύπτου
ΦΚ Κιάσσο

Η **ΦΚ Κιάσσο** είναι μια ποδοσφαιρική ομάδα από την πόλη Κιάσο. Ιδρύθηκε το 1905. Έδρα της ομάδας είναι το Stadio Comunale. Συμμετέχει στην Τσάλεντζ Λιγκ Ελβετίας. Την περίοδο 1914-1923 συμμετείχε στην ιταλική Σέριε Α. Πιο σημαντική περίοδος στην ιστορία της ομάδας είναι η περίοδος 1948-1961 όταν προβιβάστηκε στο Πρωτάθλημα Ελβετίας. Την περίοδο 1950-51 τερμάτισε στη δεύτερη θέση και την περίοδο 1951-52 στην τρίτη θέση.

## Παραπομπές


## Εξωτερικοί σύνδεσμοι
* 
*  

Κατηγορία:Ποδοσφαιρικές ομάδες Ελβετίας
Κατηγορία:Ιδρύσεις ποδοσφαιρικών ομάδων το 1905
Κατηγορία:ΦΚ Κιάσσο
ΦΚ Μπάντεν

Η **ΦΚ Μπάντεν** (γερμανικά: *FC Baden*) είναι ελβετική ποδοσφαιρική ομάδα από την περιοχή Μπάντεν, Άαργκαου. Ιδρύθηκε το 1897. Έχει 22 διαφορετικές ομάδες στα διάφορα ηλικιακά επίπεδα, συμπεριλαμβανομένων και 5 γυναικείων ομάδων. Η αντρική ομάδα συμμετέχει στη Swiss 1. Liga. Έδρα της ομάδας είναι το Esp Stadium χωρητικότητας 7000 θεατών. Την περίοδο 1985-86 συμμετείχε στο Πρωτάθλημα Ελβετίας αλλά τερμάτισε τελευταία και υποβιβάστηκε. Από τότε και μέχρι την περίοδο 2005-06 που υποβιβάστηκε, η ομάδα συμμετείχε στην Τσάλεντζ Λιγκ Ελβετίας.

## Εξωτερικοί σύνδεσμοι
*Official website  
*football.ch profile   
*Soccerway profile

## Παραπομπές


Κατηγορία:Ποδοσφαιρικές ομάδες Ελβετίας
Κατηγορία:Ιδρύσεις ποδοσφαιρικών ομάδων το 1897
Κατηγορία:ΦΚ Μπάντεν
Άπις Μαρμαρίδος

Η **Άπις** (*[[αρχαία ελληνικά]] : Ἆπις*) ήταν ελληνιστική πόλη και λιμένας της Αιγύπτου στην Κάτω Αίγυπτο και την περιοχή της Μαρμαρίδος. Το όνομα της προέρχεται από τον θεό Άπι. 

Βρισκόταν στη βόρεια ακτή της Αφρικής, περίπου 18 χλμ δυτικά από το Παραιτόνιον, μερικές φορές θεωρείται ότι βρίσκεται εντός της Αιγύπτου, και μερικές φορές στη Μαρμαρίδα και τη αρχαία Λιβύη. Ο Σκύλαξ, την τοποθετεί στο δυτικό όριο της Αιγύπτου, στα σύνορα της Μαρμαρίδας. Ο Πτολεμαίος αναφέρει ότι ήταν στη Μαρμαρίδα και το ίδιο κάνει και ο Πλίνιος ο Πρεσβύτερος όπου την τοποθετεί σε απόστασή του 72 ρωμαϊκά μίλια δυτικά από το Παραιτόνιον, αλλά ένα από τα καλύτερα σωζόμενα χειρόγραφα δίνει 12 μίλια, τα οποία συμφωνούν με την απόσταση των 100 σταδίων του Στράβωνα.

Η πόλη δεν πρέπει να συγχέεται με την Άπι που  περιγράφεται από τον Ηρόδοτο (ii. 18), η αρχαία Γιαμού, πρωτεύουσα της 3ης νομής της Κάτω Αιγύπτου, που σήμερα καταλαμβάνεται από το σημερινό χωριό του Κομ ελ Χισν.

## Παραπομπές


## Πηγές
* This article incorporates text from a publication now in the public domain: Smith, William, ed. (1854–1857). "article name needed". Dictionary of Greek and Roman Geography. London: John Murray.

Κατηγορία:Πόλεις της Αρχαίας Αιγύπτου
Μπούκκα Αιτωλοακαρνανίας

Η **Μπούκκα** (πρώην: *Μπούκα*) είναι παράλιο χωριό το οποίο ανήκει στον δήμο Αμφιλοχίας. Βρίσκεται στα νοτιοανατολικά παράλια του Αμβρακικού κόλπου σε απόσταση 11,5 χλμ. βόρεια από την Αμφιλοχία. Παλαιότερα ανήκε στην επαρχία Βάλτου του Νομού Αιτωλοακαρνανίας. Σύμφωνα με την απογραφή του 2011 έχει 430 κατοίκους και σύμφωνα με το σχέδιο Καλλικράτης, μαζί με την Αμφιλοχία, τη Λιμναία και τον Πλατό αποτελούν τη Δημοτική Κοινότητα Αμφιλοχίας που ανήκει στη Δημοτική Ενότητα Αμφιλοχίας του Δήμου Αμφιλοχίας. Είναι ψαροχώρι με ωραία παραλία και ωραία ταβερνάκια. Οι κάτοικοι ασχολούνται με την αλιεία, την γεωργία μιας και το χωριό βρίσκεται σε κάμπο με αρκετά νερά. Επίσης έχει και αρκετούς που ασχολούνται με την κτηνοτροφία. Στην παραλία την καλοκαιρινή περίοδο λειτουργεί  παιδική κατασκήνωση του δήμου Αμφιλοχίας.

## Διοικητικές μεταβολές
Ο οικισμός με το ΦΕΚ 28Α - 08/02/1908 προσαρτάται στο δήμο Αμβρακίας. Στις 31/08/1912 η Μπούκα αποσπάται από τον τότε δήμο Αμβρακίας και προσαρτάται στην κοινότητα Αμπελακίου. Το 1915 αποσπάται από την κοινότητα Αμπελακίου και προσαρτάται στην κοινότητα Αμφιλοχίας. Το 1925 αποσπάται από το νομό Αιτωλοακαρνανίας και υπάγεται στο νομό Άρτης. Το 1940 το όνομα διορθώνεται από Μπούκα (με ένα *κ*) σε Μπούκκα (με δυο κ).

## Εξωτερικοί σύνδεσμοι
* Ιστοσελίδα για το χωριό 
*Μπούκα Αμφιλοχίας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Fallen Angels

Το **Fallen Angels** είναι το 13ο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 28 Νοεμβρίου του 2011 μέσω της δισκογραφικής εταιρίας "Spinefarm/Universal". Η ειδική έκδοση του δίσκου περιελάμβανε δύο επιπλέον κομμάτια, το "*Annunaki Legacy*" και το "*Blackened Blues*".

Αυτός ήταν ο πρώτος δίσκος των Venom με το ντράμερ Ντάνι Νίντχαμ (Dante) στην σύνθεση τους, ο οποίος έγινε μέλος του συγκροτήματος μετά την αποχώρηση του Αντόν Λαντ (Antton) για να επικεντρωθεί στο προσωπικό του σχήμα με την ονομασία DEF-CON-ONE.

Οι κριτικές για το "*Fallen Angels*" ήταν μέτριες, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 2,6 / 5 και το "Metal Archives" 73%.

## Λίστα Τραγουδιών
1. **Hammerhead** *(Lant, La Rage, Dante)* - 5:00
2. **Nemesis** *(Lant, La Rage, Dante)* - 3:07
3. **Pedal to the Metal** *(Lant, La Rage, Dante)* - 3:43
4. **Lap of the Gods** *(Lant, La Rage, Dante)* - 5:09
5. **Damnation of Souls** *(Lant, La Rage, Dante)* - 4:30
6. **Beggarman** *(Lant, La Rage, Dante)* - 4:29
7. **Hail Satanas** *(Lant, La Rage, Dante)* - 4:33
8. **Sin** *(Lant, La Rage, Dante)* - 5:33
9. **Punk's Not Dead** *(Lant, La Rage, Dante)* - 4:10
10. **Death Be Thy Name** *(Lant, La Rage, Dante)* - 3:10
11. **Lest We Forget** *(Lant, La Rage, Dante)* - 2:15
12. **Valley of the Kings** *(Lant, La Rage, Dante)* - 4:52
13. **Fallen Angels** *(Lant, La Rage, Dante)* - 7:06

## Μέλη των Venom
Το "*Fallen Angels*" ηχογραφήθηκε από τους εξής μουσικούς:
* **[[Κόνραντ Λαντ|Cronos]]** - φωνητικά, μπάσο
* **La Rage** - κιθάρα
* **Dante** - τύμπανα

## Πηγές
* Fallen Angels - Venom | Songs, Reviews, Credits, Awards | AllMusic
* Venom - Fallen Angels - Encyclopaedia Metallum: The Metal Archives
* Venom - Fallen Angels (album review) | Sputnikmusic

Κατηγορία:Δισκογραφία των Venom
Κατηγορία:Άλμπουμ του 2011
Άπις Κάτω Αιγύπτου

Η **Άπις** (*[[αρχαία ελληνικά]] : Ἆπις, στα αρχαία αιγυπτιακά :  Yamu*) ήταν αρχαία κώμη της Αιγύπτου στην Κάτω Αίγυπτο. Το όνομα της προέρχεται από τον θεό Άπι. Πάνω σε τμήμα του αρχαιολογικού χώρου σήμερα βρίσκεται το χωριό Κομ ελ Χισν (Λόφος του κάστρου). Βρίσκεται κοντά στο δυτικό άκρο του Δέλτα του Νείλου στο μέσον περίπου μεταξύ Καΐρου και Αλεξάνδρειας και περίπου 10 χλμ δυτικά του υποκαταστήματος του Νείλου Ροζέτα.

Πολλές ανασκαφές έχουν αποκαλύψει κατοίκηση από το αρχαίο βασίλειο. Η τοποθεσία διατηρήθηκε κατά τη διάρκεια του νέου βασιλείου και την 26η Δυναστεία, όπου αναφέρεται ότι ο τοπικός ναός κατέβαλε τις οφειλές του, όπως καταγράφεται στην Στήλη της Adoratrice Nitocris.

Ο Ηρόδοτος αναφέρει ότι οι κάτοικοι, μαζί με της γειτονικής Μάρειας, θεωρούσαν τους εαυτούς Λιβύους. Το στοιχειοθετούσαν αυτό λέγονταν ότι βρισκόταν έξω από το δέλτα του Νείλου και Αιγύπτιοι θεωρούνταν μόνο όσοι ζούσαν γύρω από τον Νείλο. Ο Ηρόδοτος επίσης αναφέρει ότι οι δύο πόλεις στην ουσία ήταν στο αρχαίο σύνορο Αιγύπτιου και Λιβύης στην Αίγυπτο αλλά οι κάτοικοι τους αντιδρούσαν στην απαγόρευση να μην τρώνε κρέας αγελάδος, λόγω της λατρείας του Άπιδος που είχε μορφή ταύρου, και ήθελαν να τρώνε ελεύθερα ότι θέλουν. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Άπις Άνω Αιγύπτου

Η **Άπις** (*[[αρχαία ελληνικά]] : Ἆπις ή Ὠφιεῖον ή Ὠφιῆον ή τὰ Τρία Κάστρα, στα αρχαία αιγυπτιακά : Ỉp.t-rsy.t (Ỉp.t - Ỉpy - Ỉpw)*) ήταν αρχαία κώμη της Αιγύπτου στην Άνω Αίγυπτο. Το όνομα της προέρχεται από τον θεό Άπι που είχε μορφή ταύρου. 

Η πόλη ανήκε στην 4η νομή και βρισκόταν κοντά στο σημερινό Λούξορ, την αρχαία Θήβα, και νότια της Διοσπόλεως.

## Παραπομπές


Κατηγορία:Πόλεις της Αρχαίας Αιγύπτου
Κύκλος Τεχνών

Ο **Κύκλος Τεχνών** ήταν μια βραχύβια ομάδα εικαστικών καλλιτεχνών, που ιδρύθηκε το 1940 και διαλύθηκε με την ίδρυση του Καλλιτεχνικού Επαγγελματικού Επιμελητηρίου, το 1944. 

## Σύσταση και δράση
Λίγα πράγματα είναι γνωστά για αυτή τη μικρή καλλιτεχνική ομάδα. Ο Κύκλος Τεχνών δημιουργήθηκε έπειτα από την αποστασιοποίηση ορισμένων μελών της Ομάδας Τέχνη μετά την έβδομη έκθεσή της, που έγινε στη Στέγη Γραμμάτων και Τεχνών το διάστημα 12 - 31 Ιανουαρίου του 1940. Η συγκεκριμένη έκθεση της Τέχνης χαρακτηρίστηκε από την ευρεία συμμετοχή νέων μελών, οδηγώντας παλαιότερα σε διαφοροποίηση. Μέλη του Κύκλου Τεχνών υπήρξαν μεταξύ άλλων ο Γιώργος Γουναρόπουλος, ο Άγγελος Θεοδωρόπουλος και ο Άγγελος Σπαχής.

Μολονότι ο Κύκλος Τεχνών ιδρύθηκε το 1940, δεν πραγματοποίησε κάποια έκθεση ή άλλη συνισταμένη δράση. Όμως, παρέμενε ενεργός κατά την περίοδο της Κατοχής και υπήρξε μία από τις εννέα καλλιτεχνικές ομάδες που αφομοιώθηκαν από το νεοσύστατο ΚΕΕ, το 1944, και αναφέρονται στον ιδρυτικό του Νόμο, γεγονός που σημαίνει ότι τύχαινε κάποιου σεβασμού από τις όμορες ενώσεις εικαστικών καλλιτεχνών της περιόδου.

## Παραπομπές


## Βιβλιογραφία
*Μοσχονάς Σπύρος, ''Καλλιτεχνικά σωματεία και ομάδες τέχνης στο α’ μισό του εικοστού αιώνα'', διδακτορική διατριβή, Αθήνα 2010.

## Εξωτερικοί σύνδεσμοι
* Επιμελητήριο Εικαστικών Τεχνών Ελλάδας.

Κατηγορία:Τέχνες στην Ελλάδα
Κατηγορία:Ελληνικές Επαγγελματικές Ενώσεις
Μνασάλκας (ποιητής)

[thumb|Τα επιγράμματα του Μνασάλκα περιέχονται κυρίως στην [Παλατινή Ανθολογία]]
Ο **Μνασάλκας** ή **Μνασάλκης** ήταν ποιητής και επιγραμματοποιός από το χωριό Πλαταιές της Σικυώνας στη βόρεια Πελοπόννησο, και έζησε τον 3ο αιώνα π.Χ., περίπου στο 250 π.Χ.. Ωστόσο υπάρχουν και εκτιμήσεις που τον χρονολογούν στον 4ο ή 2ο αιώνα π.Χ. αντίστοιχα.

## Ζωή
Τού αποδίδονται 18 ποιήματα, κυρίως ταφικά και αφιερωματικά, και η πλειοψηφία τους είναι μέρος της Παλατινής Ανθολογίας. Τμήματα του έργου του έχουν ανακαλυφθεί και ένα πάπυρο του 2ου αιώνα π.Χ., δύο εκ των οποίων δεν περιέχονται στην ανθολογία.

Δέχτηκε κριτική για το έργο του από τον σύγχρονο του, Θεοδωρίδα τον Συρακούσιο, ο οποίος τον περιγράφει ως ελεγειοποιό που αντέγραψε απροκάλυπτα τον ελεγειακό ποιητή του 5ου αιώνα π.Χ.,  Σιμωνίδη τον Κείο. Άλλες επιρροές που διακρίνουν το έργο του είναι αυτές από την Ανύτη και τον Ασκληπιάδη του Σάμιου αντίστοιχα.

Οι ιστοριογραφικές πηγές αναφέρουν πως επίσης πως του είχε απονεμηθεί ο τιμητικός τίτλος του προξένου στον Ωρωπό.
## Εργογραφία
Τα παρακάτω επιγράμματα αποτελούν το διασωζόμενο έργο του Μνασάλκα:
* *Πρόμαχος*
* *Κλεόλαος*
* *Κλείτος*
* *Αλέξανδρος*
* *Αλέξανδρος υιός του Φυλλέα*
* *Κλεώνυμος*
* *Ησίοδος*
* *Ποίμανδρος*
* *Ακρίς*
* *Θανούσα ακρίς*
* *Αιθυία*
* *Οι λυτρωτές*
* *Αριστοκράτεια*
* *Κλειώ*
* *Πρόκνη*
* *Σύριγξ*
* *Ειναλία*
* *Αντιλέων*

## Δείγμα κειμένου

## Παραπομπές


## Βιβλιογραφία
* A. Cameron, *The Greek Anthology*, 1993, 3, 32 392
* Gow-Page, *Hellenistic Epigrams*, Cambridge, 1965, 2671-4
* W.Seelbach, *Die Epigramme des Mnasalkes und Theodoridas* (1964), Σχολιασμός περιεχομένων (Γαλλικά)

## Εξωτερικοί σύνδεσμοι
* O επιγραμματοποιός και ελεγειακός ποιητής Μνασάλκης ο Σικυώνιος και η Παλατινή και Ελληνική ανθολογία - sikiona.gr- Γεωργίου Ν. Κασκαρέλη, Κιάτο, Ιούλιος 2013

Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επιγραμματοποιοί
Hold Your Fire

Το **Hold Your Fire** είναι το δωδέκατο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 8 Σεπτεμβρίου του 1987 μέσω της δισκογραφικής εταιρίας "Anthem Records".

Οι ηχογραφήσεις του άλμπουμ πραγματοποιήθηκαν σε πέντε διαφορετικά στούντιο, ξεκινώντας από το "The Manor" στο Όφξορντσαϊρ, το "Ridge Farm Studio" στο Σάρρεϋ, τα "Air Studios" στο Μοντσερράτ, το "McClear Place" στο Τορόντο και το φορητό στούντιο "Lerxst Mobile". Η μίξη του δίσκου πραγματοποιήθηκε στο "Guillaume Tell Studio" του Παρισιού τον Μάιο του 1987.

Για την προώθηση του άλμπουμ γυρίστηκε βίντεο κλιπ για το σινγκλ "*Time Stand Still*", με τη συμμετοχή της τραγουδίστριας Έιμι Μαν. Το άλμπουμ ανέβηκε στο # 10 στη Μεγάλη Βρετανία και το # 9 στη Φινλανδία, αλλά υπήρξε το πρώτο τους μετά το "*[[Hemispheres]]*" του 1978 το οποίο δεν κατάφερε να μπει στο Top-10 στην πατρίδα των Rush. Επίσης, ήταν ο πρώτος τους δίσκος μετά το "*[[Caress of Steel]]*" του 1975, ο οποίος δεν βραβεύθηκε ως πλατινένιος στις Ηνωμένες Πολιτείες, παρά το γεγονός ότι ανέβηκε στο # 13 και έγινε χρυσός.

## Λίστα Τραγουδιών
1. **Force Ten** *(Lee, Lifeson, Peart, Dubois)* - 4:31
2. **Time Stand Still** *(Lee, Lifeson, Peart)* - 5:09
3. **Open Secrets** *(Lee, Lifeson, Peart)* - 5:38
4. **Second Nature** *(Lee, Lifeson, Peart)* - 4:36
5. **Prime Mover** *(Lee, Lifeson, Peart)* - 5:19
6. **Lock and Key** *(Lee, Lifeson, Peart)* - 5:09
7. **Mission** *(Lee, Lifeson, Peart)* - 5:16
8. **Turn the Page** *(Lee, Lifeson, Peart)* - 4:55
9. **Tai Shan** *(Lee, Lifeson, Peart)* - 4:17
10. **High Water** *(Lee, Lifeson, Peart)* - 5:33

## Θέσεις τσαρτ

## Βραβεία
***Hold Your Fire*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*Hold Your Fire*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική κιθάρα, συνθεσάιζερ
* **[[Νιλ Πιρτ]]** - τύμπανα, κρουστά

;*Γκεστ συμμετοχές*
* **Έιμι Μαν** - φωνητικά
* **Άντι Ρίτσαρντς** - πλήκτρα
* **The William Faery Engineering Brass Band** - Χάλκινα πνευστά

## Παραπομπές


## Πηγές
* Hold Your Fire - Rush | Songs, Reviews, Credits, Awards | AllMusic
* Rush - Hold Your Fire (album review) | Sputnikmusic
* Rush - Hold Your Fire - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1987
Μνασάλκης

Η ονομασία **Μνασάλκης** ή **Μνασάλκας** μπορεί να αναφέρεται στα παρακάτω:
*Μνασάλκης (κεραμοποιός), κεραμοποιός και αγγειογράφος του 6ου αιώνα π.Χ.
*Μνασάλκας (ποιητής), επιγραμματοποιός του 3ου αιώνα π.Χ.
*Μνασάλκας (πεταλούδα), ονομασία είδους πεταλούδων
Μνασάλκας (πεταλούδα)

Με την ονομασία ***Μνασάλκας*** περιγράφεται η ταξινομία του γένους των πεταλούδων που ανήκουν στην οικογένεια των Εσπερίδων.

## Παραπομπές


Κατηγορία:Λεπιδόπτερα
Μνασάλκης (κεραμοποιός)

Ο **Μνασάλκης** ήταν αρχαίος Έλληνας κεραμοποιός και αγγειογράφος από τη Βοιωτία, ο οποίος έζησε στο πρώτο μισό του 6ου αιώνα π.Χ..

Του αποδίδονται τρία διασωζόμενα έργα κεραμικής αρυβάλλων στα παρακάτω μουσεία:
* Εθνικό Αρχαιολογικό Μουσείο, έκθεμα 12218
* Μουσείο Καλών Τεχνών Βοστώνης, έκθεμα 99513
* Συλλογή Ε. Πήτερς (E. Peters) (πρώην Σόλοθουρν - Ρ. Σμιντ/ Solothurn, R. Schmidt) 

## Πηγές
*A. E. Raubitschek , Isabelle K. Raubitschek: Early Boeotian Potters. In: Hesperia Τόμος 35, 1966, σελ. 154-165.
*Rudolf Wachter . Non-attic Greek vase inscriptions Oxford 2001, σελ. 12-14.
*Eckhard Wirbelauer : Mnasalkas. In: Encyclopedia of Ancient Artists Τόμος 2, 2004, σελ. 62-63.

Κατηγορία:Αρχαίοι Έλληνες αγγειογράφοι
Ευφορίων

Η ονομασία **Ευφορίων** μπορεί να αναφέρεται στα παρακάτω πρόσωπα:

* Ευφορίων του Αισχύλου, δραματικός ποιητής του 5ου αιώνα π.Χ.
* Ευφορίων ο Χαλκιδεύς, ελεγειακός ποιητής του 3ου αιώνα π.Χ.
* Ευφορίων της Χερσονήσου, ποιητής του 3ου αιώνα π.Χ. στην Ελληνιστική Αίγυπτο
* Ευφορίων (ιατρός), ιατρός που έζησε τον 1ο π.Χ. ή μ.Χ. αιώνα
* Ευφορίων (αγαλματοποιός), αγαλματοποιός που έζησε στις αρχές του 1ου αιώνα μ.Χ.
* Ευφορίων (Φάουστ), χαρακτήρας στο έργο Φάουστ του Γκαίτε
* Euphorion, γερμανικό λογοτεχνικό περιοδικό
Ευφορίων του Αισχύλου

Ο **Ευφορίων** ήταν αρχαίος Έλληνας δραματικός ποιητής και γιος του Αισχύλου. Στα Μεγάλα Διονύσια του 431 π.Χ., απέκτησε το πρώτο βραβείο κερδίζοντας τον Σοφοκλή -ο οποίος κατετάγη 2ος- καθώς και τον Ευριπίδη του οποίου η τετραλογία της *[[Μήδεια (Ευριπίδης)|Μήδειας]]* κατέκτησε την 3η θέση.

Θεωρείται πως ο Ευφορίων πιθανώς να είναι ο πραγματικός συγγραφέας του *[[Προμηθέας Δεσμώτης|Προμηθέως Δεσμώτου]]  το* οποίο γενικά αποδίδεται στον πατέρα του τον Αισχύλο όπως και αναφερόταν στη βιβλιοθήκη της Αλεξάνδρειας,- για διάφορους λόγους, κυρίως για την οπτική του έργου ως προς τον Δία η οποία σχετίζεται πολύ λίγο με αυτή των άλλων έργων του Αισχύλου, καθώς και για το ότι οι κωμωδίες του Αριστοφάνη κάνουν συγκεκριμένες αναφορές στο έργο, κάτι που κάνει τους ιστορικούς να το χρονολογούν έως και το 415 π.Χ., πολύ αργότερα από τον θάνατο του Αισχύλου.

## Παραπομπές


## Βιβλιογραφία
* Albrecht Dieterich: Euphorion (3). In: Paulys Realencyclopädie der classischen Altertumswissenschaft (RE). Band VI,1, Stuttgart 1907, Sp. 1174.
* Georg Heinrich Bode: *Geschichte der hellenischen Dichtkunst*. Bd. 3: *Dramatik*. Verlag Karl Franz Köhler, Leipzig 1839.
* Carl Werner Müller: *Der Sieg des Euphorion, die Zurücksetzung des Sophokles und die Niederlage des Euripides im Tragödienagon des Jahres 431*. In: *Rheinisches Museum für Philologie*. Bd. 145 (2002), S. 61–67 (PDF, 52 KB).

Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Αθηναίοι
Ευφορίων (μυθολογία)

Στην ελληνική μυθολογία, ο **Ευφορίων** ήταν ο γιος του Αχιλλέα και της Ωραίας Ελένης, και γεννήθηκε όταν οι γονείς κατοικούσαν στα Ηλύσια Πεδία. Πήρε το όνομα του από την *εύφορη* γη, και διέθετε ένα ζευγάρι φτερά. Σύμφωνα με άλλες πηγές ο Αχιλλέας και η Ελένη δεν είχαν ποτέ καμία σχέση και δεν έκαναν ποτέ κανένα παιδί. Αντιθέτως ο Αχιλλέας στα Ηλύσια Πεδία παντρεύτηκε την Ιφιγένεια.

Για άγνωστους λόγους, ο Ευφορίων αντιμετώπισε το μένος του Δία, ο οποίος τον βρήκε στο νησί της Μήλου και τον φόνευσε εξαπολύωντας εναντίον του ένα κεραυνό. Κατόπιν απαγόρευσε την ταφή του, και τις νύμφες που παράκουσαν την εντολή του και τελικά τον έθαψαν, τις τιμώρησε μεταμορφώνοντας τες σε βατράχους.

## Πηγές
* Πατριάρχης Φώτιος Α΄, *Βιβλιοθήκη*, 190 (Πτολεμαίου Χέννου, *Καινή ιστορία, 4*). Ελληνικό πρωτότυπο κείμενο και Γαλλική μετάφραση

Κατηγορία:Ελληνική μυθολογία